cyanic-selkie/wikianc huggingface dataset:
Դը Քերվենի համախտանիշ
Բուժում
Վիրահատությունը (առաջին թիկնային կոմպարտմենտի բունոցի երկայնակի բացազատում) արդյունավետ է լինում հիվանդների մեծ մասի մոտ ։ Այդ դեպքում առավել կարևոր վտանգը ճաճանչային նյարդի զգացող ճյուղի վնասումն է։
Երբեմն, հատկապես նորաթուխ մայրիկների մոտ, դը Քերվենի համախտանիշն ինքնաբերաբար մի քանի ամիս հետ անցնում է, սակայն հստակ վիճակագրական տվյալներ այդ մասին դեռևս չկան։
Վերջերս կատարված ուսումնասիրությունները ցույց են տվել, որ հղիության երրորդ եռամսյակում կամ կրծքով կերակրման շրջանում ստերոիդի ներարկումը հակացուցված չէ, քանի որ այն կարող է իրապես թեթևացնել մոր ցավերը՝ առանց երեխային վնաս պատճառելու ։
Ծանոթագրություններ
Կատեգորիա:Համախտանիշներ
Եկատերինե Սոխաձե
Եկատերինե Սոխաձե (ეკატერინე სოხაძე; (16) մարտի, 1907, Քութայիս - 1984), վրացի խորհրդային օպերային երգչուհի, սոպրանո ։ Վրացական ԽՍՀ ժողովրդական արտիստ (1946) : Ստալինյան երկրորդ աստիճանի մրցանակի դափնեկիր (1947)։
Կենսագրություն
Եկատերինա Սոխաձեն ծնվել է 1907 թվականի մարտի 3-ին (մարտի 16) Քութայիս քաղաքում։ 1922—1928 թվականներին սովորել է Քութայիսի երաժշտական տեխնիկումում։ 1930 թվականին ավարտել է Թբիլիսիի կոնսերվատորիան (Օլգա Բախուտաշվիլի-Շուլգինայի դասարան)։ 1930 թվականից եղել է Թբիլիսիի Զաքարիա Փալիաշվիլու անվան օպերայի և բալետի թատրոնի մեներգչուհի։ 1952 թվականին թողել է բեմը։
Եկատերինա Սոխաձեն մահացել է 1984 թվականին։
Գրականություն
Կատեգորիա:Վրացի օպերային երգիչներ Կատեգորիա:Վրացի սոպրանոներ Կատեգորիա:Վրացական ԽՍՀ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:Քութայիս քաղաքում ծնվածներ Կատեգորիա:Թբիլիսիի կոնսերվատորիայի շրջանավարտներ Կատեգորիա:20-րդ դարի օպերային երգիչներ Կատեգորիա:Խորհրդային օպերային երգիչներ և երգչուհիներ
Մարի Անտուան Կարեմ
Մարի Անտուան Կարեմ (Marie-Antoine Carême, ), հայտնի է նաև Անտոնին Կարեմ, հայտնի խոհարար, համարվում է այսպես կոչված «բարձրագույն խոհանոցի» առաջին ներկայացուցիչներից մեկը։
Կենսագրություն
Ծառայել է Թալեյրանի, Գեորգ IV-ի, Ջեյմս Ռոթշիլդի, Ալեքսանդր I-ի և Ֆրանց II-ի մոտ։ Համարվում է ժամանակակից ճաշացանկի հիմնադիրներից մեկը։ Կրել է «թագավորների խոհարար և թագավոր խոհարարների» մականունը։
Որոշ ժամանակ նա աշխատել է Սանկտ Պետերբուրգի կայսերական դատարանում։ Նրան դուր էր գալիս, թե ինչպես էր իրեն անվանում Անտոնինը և իր հաջորդ գրքերը նա գրել է այդ անվան տակ։
Արտաքին հղումներ
Կատեգորիա:Ֆրանսիացի խոհարարներ Կատեգորիա:Ֆրանսիական խոհանոց
I Know What You Did Last Summer
Պատմություն
Երգը պատահականորեն գրվել երգչուհի Թեյլոր Սվիֆթի համերգային շրջագայության դադարներից մեկը ժամանակ, որտեղ Մենդեսը համերգի սկզբում պետք է երգեև, իսկ Կամելոն իր Fifth Harmony խմբի հետ անակնկալ հյուր էր եկել։ Դա տեղի է ունեցել մարդկանցով լի ոչ մեծ սենյակում 30 րոպեի ընթացքում։ Ողջ գործընթացն ավարտվել է 11-ժամյա ստուդիական աշխատանքով ։
Տեսահոլովակ
Երգի տեսահոլովակը նկարահանել է ռեժիսոր Ռայան Պալոտան (Ryan Pallotta) և թողարկվել է 2015 թվականի նոյեմբերի 20-ին ։
Կենդանի կատարումներ
Շոն Մենդեսը և Կամիլա Կաբելոն առաջին անգամ իրենց «I Know What You Did Last Summer» երգը ներկայացրել են 2015 թվականի նոյեմբերի 20-ին Live with Kelly and Michael հաղորդման ժամանակ, ապա նոյեմբերի 24-ին՝ The Late Late Show with James Corden շոուի ժամանակ և 2015 թվականի դեկտեմբերի 31-ին Pitbull’s New Year’s Revolution-ի ժամանակ Մայամիում (Ֆլորիդա) ։ 2016 թվականի հունվարի 4-ին Մենդեսը և Կաբելոն կատարել են երգը The Tonight Show Starring Jimmy Fallon հաղորդման ժամանակ ։ Նրանք նաև միասին կատարել են «Stitches» երգը 2016 People’s Choice Awards-ի ընթացքում ։
Արտաքին հղումներ
Կատեգորիա:2015 սինգլներ Կատեգորիա:Կամիլա Կաբելոյի երգեր Կատեգորիա:Զուգերգեր Կատեգորիա:Շոն Մենդեսի երգեր
Մելամինմրջնալդեհիդային խեժ
Մելամինմրջնալդեհիդային խեժեր, սպիտակ, ամորֆ սինթետիկ նյութեր, որոնք ստացվում են մելամինի և մրջնալդեհիդի պոլիկոնդենսմամբ։
Սինթեզն իրականացվում է երկու փուլով՝ նախ ստացվում են մելամինի մեթիլոլային ածանցյալները (pH== 8, 5, 80-90°С), իսկ հետագա պոլիկոնդենսումը տարվում է թթվային միջավայրում (50-60°С)։ Մելամինմրջնալդեհիդային խեժերին ջրակայունություն, պլաստիֆիկատորների հետ խառնվելով և օրգանական լուծիչներում լուծվելու հատկություններ հադորդելու համար մեթիլոլային խմբերը էթերացնում են (հիմնականում բութանոլով և մեթանոլով)։ Մելամինմրջնալդեհիդային խեժերը պնդանում են թույլ թթվային կատալիզատորների առկայությամբ։ Կիրառվում են պլաստմասայի, կարբամիդային սոսնձի, լաքերի և այլ նյութերի ստացման համար։
Կատեգորիա:Պոլիմերներ
Մուհամմեդ Մուհիբ Ժաբր
Մուհամմեդ Մուհիբ Ժաբր (محمد مهيب جبر)(օգոստոս 28, 1953), արձակագիր, լրատու և պատմիչ է։ Ունի Հորդանանի քաղաքացիություն և ծնվել է Պաղեստինի Նաբլուս քաղաքում։ Նա Մուհամմեդ Քամալ Ժաբրի փոքր եղբայրն է և տիկին Մադիհայի՝ Պաղեստինի անցած նախագահի՝ Յասեր Արաֆաթի ամենափոքր քրոջ ամուսինը   ։ 1948 թվականին նրա ընտանիքը տեղահանվել է Քաֆր Սաբայից աղետի պատճառով։ Սովորել է Լիբանանում և 1976 թվականից սկսած նա կյանքի մեծամասնությունը անկացրել է Արաբական Միացյալ Էմիրություններում։
Կենսագրություն
Մուհամմեդ Մուհիբ Ժաբրը ծնվել է Պաղեստինի Նաբլուս քաղաքում։ Նա նախնական կրթությունը ստացել է պաղեստինցիների օգնության համար նախատեսված ՄԱԿ-ի դպրոցներից մեկում։ Ապա ուսումը շարունակել է հետևյալ ավագ դպրոցներում՝ «Ալ-Սալահիյե» և «Ալ-Մալեք Թալալ»։ Նաև հաճախել է «Ալ-Նաժահ Ալ-Ուաթանիյե» ինստիտուտը, որը 1977 թվականին դարձել է համալսարան։ Այդ ընթացքում, սկսել է զբաղվել մեդիայով և գրել է կարճ պատմվածքներ և թատրոններ «Ալ-Շաըբ» և «Ալ-Ֆաժր» թերթերի միջոցով, որոնք հրատարակվում էին Երուսաղեմում։ Նա օկուպացիայի առաջին դիմադրողներից լինելով, հռչակավոր էր 1967 թվականի Պաղեստինի իրադարաձությունների մասին իր վերլուծություններով և մեկնաբանություններով, որոնց վերնագիրն էր՝ Ալա «Ալ-Մաշրահա»։ 1968 թվականին նա 9 ամսով բանտարկվել է օկուպացիային դիմադրելու պատճառով։
Ներսես Շնորհալու անվան միջնակարգ դպրոց
Պատմություն
Դպրոցը հիմնադրվել է 1978 թվականին Նոր Եդեսիա համայնքի 3–րդ նրբանցքում։ Ի սկզբանե գործել է որպես ութամյա դպրոց։ 2010 թվականին դպրոցը դարձել է միջնակարգ տասնամյա, իսկ 2015 թվականին տասներկուամյա։ 2003 թվականին դպրոցն անվանակոչվել է հայ մեծանուն բանաստեղծ, երաժշտագետ, երգահան, պատմիչ նաև Ամենայն Հայոց Կաթողիկոս Ներսես Շնորհալու անունով։
Մուհամմեդ Մուհիբ Ժաբր
Կենսագրություն
1974 թվականին, արձակագիր և պատմիչ Մուհամմեդ Մուհիբ Ժաբրը հաճախել է Լիբանանի պետական համալսարանը Բեյրութում անգլերեն գրականությունը սովորելու նպատակով։ Այդ ընթացքում նա շարունակել է իր աշխատանքը, որպես բռնագրավված հողատարածքի հարցերի մասնագետ լրագրող, Պաղեստինյան կազմակերպությունների կողմից հրատարակված և մի շարք արաբական ամսագրերի և թերթերի միջոցով, որոնք հրատարակվում էին Բեյրութում։ 1976 թվականի Լիբանանի քաղաքացիական պատերազմի պատճառով նա թողել է իր ուսումը և աշխատանքը և մեկնել է Արաբական Միացյալ Էմիրությունների Դուբայ քաղաքը։
Ներսես Շնորհալու անվան միջնակարգ դպրոց
Աշակերտներ
Ըստ դպրոցի ցուցումների աշակերտները
Տնօրեններ
Դպրոցում տարբեր տարիների տնօրեն են աշխատել Կարո Սիմիդյանը, Սուրիկ Ջանիբեկյանը, Վարուժան Ազատյանը, Նվեր Հովհաննիսյանը, Սոնա Հարությունյանը, Հրաչ Սահակյանը։
Կատեգորիա:Հայաստանի դպրոցներ
Մուհամմեդ Մուհիբ Ժաբր
Կենսագրություն
1980 թվականին, Մուհամմեդ Մահիբ Ժաբրը դառնալով վերահրատարակման հիմնադիրներից մեկը, սկսել է աշխատել «Ալ-Խալիճ» թերթում, 10 տարի հրատարակչությունը թաթարելուց հետո։ Բացի դրանից, աշխատել է որպես խոսնակ և պատրաստել է հաղորդումներ Դուբայի հեռուստատեսության և ռադիոյի համար։
Գործերը
Նրա գործերը, որոնք տպագրված են կամ կան ցանցում՝ Որոշ աշխատանքների էլեկտրոնային տարբերակները հասանելի են։
Ծանոթագրություններ
Կատեգորիա:Պաղեստինցի գրողներ
Իսկական ճուռակներ
Իսկական ճուռակ, ճուռակների ընտանիքի գիշատիչ թռչուն։ Բարեկազմ թռչուններ են կարճ և լայն թևերով, երկար պոչով։ Նրանք ունեն երկար ճանկեր, որոնք օգտագործում են իրենց զոհին սպանելու համար և կեռ քիթ։ Չափահաս թռչունների մոտ մարմնի վերին մասը մոխրագույն է։ ճուռակների էգերը սովորաբար արուներից խոշոր են։
Հաճախ ճուռակներն իրենց որսին դարանակալում են ինչ-որ բլրի վրա կամ օդում։ Նրանք հիմնականում սնվում են մանր կենդանիներով և կաթնասուններով։
Ճուռակները անտառային, ընդարձակ արեալներում ապրող թռչուններ են։
Երևանի կենդանաբանական այգում պահվում է տափաստանային ճուռակ տեսակը ։
Անվան ստուգաբանությունը
ճուռակի ռուսերեն անունը հին սլավոնական լեզվում հանդիպում է «astreb» ձևով։ Սերբախորվաթերենում јастријеб՝ ճուռակ ձևով և «բծերով ծակված, բծավոր» ածականով, չեխերենում՝ jestrab, լեհերենում՝ jastrzab, վերին սորբերենում՝ jatrob և ստորին սորբերենում՝ jastreb․ հետաքրքիր է լատիներենում՝ astur ։  Անվանումը հավանաբար առաջացել է հին սլավոնական լեզվի  *str արմատից, որը նշանակում է «արագություն» և ostr արմատից, որը նշանակում է (ջրածիծառ, նետ, գահավանդ, հիմք)։ Վերջավորությունը՝ reb նշանակում է «չեչոտ, բծավոր» ։
Հայերենում ճուռակ բառը փոխառություն է իրանական աղբյուրից։ Համեմեատության համար ճուռակ բառը՝ միջին պարսկերենում՝ *čurrak է, պարսկերենում՝ čurra:
Արտաքին հղումներ
Կատեգորիա:Կենդանիներ այբբենական կարգով Թռչունների ցեղեր
Պեռնան
Պեռնան (Pernan), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոն։
Համայնքի INSEE կոդը՝ 02598:
Բնակչություն
2010 թվականի տվյալներով՝ համայնքի բնակչությունը կազմում է 708 մարդ։
Տնտեսություն
2010 թվականին համայնքի 463 աշխատունակ (15-64 տարեկան) բնակիչներից 337-ը տնտեսապես ակտիվ էին, 126-ը՝ ոչ ակտիվ (ակտիվության ցուցանիշը կազմել է 72,8%, 1999 թվականին եղել է 69,0%)։ 337 տնտեսապես ակտիվ բնակիչներից աշխատում էին 307-ը (171 տղամարդ և 136 կին), գործազուրկ էին 30 մարդ (16 տղամարդ և 14 կին)։ 126 տնտեսապես ոչ ակտիվ բնակիչներից 43-ը եղել են աշակերտներ կամ ուսանողներ, 49-ը՝ թոշակառուներ, 34-ը տնտեսապես ոչ ակտիվ էին այլ պատճառներով ։
Միացյալ նահանգների հանրապետություն
Միացյալ նահանգների հանրապետություն կամ Նիդերլանդների միացյալ նահանգներ, երբեմն պարզապես՝ Միացյալ նահանգներ կամ Հոլանդական հանրապետություն, միջնադարյան դաշնային հանրապետություն, որը հիմնադրվել է 1581 թվականին ՝ Ցածրահողերում հոլանդական ինքնահռչակ պետության ստեղծման և Իսպանական կայսրության դեմ հաջող պայքարի արդյունքում ։ Գոյություն է ունեցել մինչև 1795 թվականը՝ Բատավյան հեղափոխության արդյունքում Միացյալ պրովիցիաների հանրապետության անկումն ու Ֆրանսիայի գերիշխանության ընդունումը։
Մոտ 1,5 միլիոն բնակչութուն ունեցող փոքր հանրապետությունը կարճ ժամանակահատվածում վերածվում է «առտրային հսկայի»՝ դառնալով համաշխարհային առևտրային գերտերություններից մեկը ։ Եվրոպայից դուրս նոր տարածքների նվաճմամբ ձևավորվում է Նիդերլանդական գաղութային կայսրությունը, որն իր ռազմական ներուժով մրցունակ էր այնպիսի տերությունների հետ, ինչպիսիք էին Իսպանական և Բրիտանական կայսրությունները։ Միացյալ նահանգների դրոշի ներքո են ձևավորվել Հոլանդական արևելահնդկական և արևմտահնդկական ընկերությունները։
Հոլանդական հանրապետությունը հանդիսացել է ժամանակաշրջանի առաջադիմական պետություններից մեկը, որը ունենալով ռազմաքաղաքական մեծ ներուժ (մասնավորապես, տարածաշրջանում ամենահզոր ռազմածովային նավատորմերից մեկը), խրախուսել է արվեստն ու գիտությունը, պաշտպանել կրոնական հանդուրժողականությունն ու անհատների մտքի ազատությունը։ 17-րդ դարի Հոլանդիայում են ստեղծագործել ականավոր նկարիչներ Ռեմբրանդ վան Ռեյնը, Յան Վերմեերը, գործունեություն ծավալել գիտնականներ Հուգո Գրոտիոսը և Անտոնի վան Լևենհուկը։
Ծանոթագրություններ
Կատեգորիա:Նիդերլանդների պատմություն Կատեգորիա:Միջնադարյան Եվրոպա Կատեգորիա:Նախկին հանրապետություններ
Մարիներ (ժողովուրդ)
Մարիներ (мари, марийцы, նախկին անվանումը՝ չերեմիսներ), ֆինն-ուգորյան Էթնիկական խումբ։
Բնակվում են գլխավորապես Մարիական, ինչպես նաև Բաշկիրական, Ուդմուրտական, Թաթարական հանրապետություններում, ՌԴ Կիրովի, Գորկու, Պերմի և Սվերդլովսկի մարզերում։ Բաժանվում են 3 տերիտորիալ խմբի՝ լեռնային (առավելապես՝ Վոլգայի աջ ափին), մարգագետնային (Վոլգայի ձախ ափին), և արևելյան (Բաշկիրիայում և Սվերդլովսկի մարզում)։ Ընդհանուր թիվը՝ 600 000։ Լեզուն մարիերենն է։ XVI դ․ ռուսական պետության կազմի մեջ մտնելուց հեաո սկսվեց Մարիների քրիստոնեացումը, սակայն արևելյան և մարգագետնային Մարիների փոքր խմբեր քրիստոնեություն չընդունեցին՝ մինչև XX դարը պահպանելով հին հավատալիքները, հատկապես նախնիների պաշտամունքը։
Կատեգորիա:Ռուսաստանի ազգեր
Մարի (քաղաք-պետություն)
Մարի (այժմ՝ Թել-Հարիրի բլուր, Սիրիայում), հնագույն քաղաք-պետություն Եփրատի միջին հոսանքում։
Առաջացել է մ.թ.ա. III հազարամյակի սկզբին։ Մարիով են անցել Միջագետքից միջերկրածովյան երկրներ ու Փոքր Ասիա գնացող առևտրական ճանապարհները։ Մինչև մ.թ.ա. XXV դ. Մարին մշտական պատերազմներ է մղել Շումերի քաղաքների դեմ։ Մ.թ.ա. XXIV-XXIII դդ. մտել է Աքքադի պետության, մ.թ. III, XXII-XXI դդ.՝ Ուրի III դինաստիայի պետության, մ.թ.ա. XVIII դ. 1-ին կեսին՝ Ասորեստանի կազմի մեջ։
Մ.թ.ա. 1758-ին կործանել է Բաբելոնի թագավոր Համմուրաբին։ Մարիի գեղարվեստի հուշարձանները ներկայացնում են Բաբելա-Ասուրական մշակույթի ճյուղերից մեկը։ Հնագիտական պեղումներից (սկսվել են 1933-ից) բացվել են մ.թ.ա. III հազարամյակ - մ.թ.ա. II հազարամյակի սկզբի աղյուսաշեն զիկկուրատ, քարե արձաններով և սադափե խճանկարներով սրբարաններ, Իշտարի, Դահանայի տաճարները, քաղաքի թաղամասեր։ Հին Արևելքի պալատական ճարայան բնորոշ օրինակ է Զիմրիլիմ թագավորի (մ.թ.ա. XVIII դ.) պալատը՝ 260 սենյակներ, մի քանի ներքին բակեր, որմնանկարներով զարդարված արարողության դահլիճներ։ Գտնվել են կնիքներ, քարե արձաններ, առյուծների բրոնզե ֆիգուրներ, ինչպես և սեպագիր վավերագրերի պետ. արխիվը (ավելի քան 20 հազար պնակիտ, որ վերաբերում են մ.թ.ա. XIX-XVIII դդ.)։
Կատեգորիա:Հին Միջագետքի քաղաքներ Կատեգորիա:Սիրիայի պատմություն Կատեգորիա:Մերձավոր Արևելքի անհետացած քաղաքներ Կատեգորիա:Համաշխարհային ժառանգության նախնական ցանկ Կատեգորիա:Մերձավոր Արևելքի պատմական պետություններ
Երկու կապիկներ
Խաղացանկ
2015 թվականի դրությամբ թատրոնի խաղացանկում են հետևյալ ներկայացումները. «Գալիլեյ» (6+), «Ջազ» (0+), «Իրարանցում» (0+), «Ռուսական Sалаt» հումորի երեկոն (16+), «Ամանորյա սննդակարգ» կատագեգությունը (14+):
Արտաքին հղումներ
Կատեգորիա:Ռուսաստանի թատրոններ Կատեգորիա:2009 հիմնադրումներ
Մելիաս
Մելիաս, Մլեհ Մեծ (ծննդյան թիվն անհայտ — 934), հայազգի բյուզանդական ռազմական գործիչ։
Հավանաբար եղել է պավլիկյան և Վասիլ I-ի կողմից պավլիկյանների հալածանքների ժամանակ ապաստանել է Մելիտենեի արաբների մոտ։ Ներում ստանալով Լևոն VI -ից, վերադարձել է և 917 թվականին մասնակցել բուլղարների ցար Սիմեոնի դեմ պատերազմին։ Այնուհետև նշանակվել է Եփրատիա գավառի (Տիվրիկի շրջան) տուրմարք (վարչական շրջանի զինվորական հրամանատար, 3 տուրման կազմում էր մեկ բանակաթեմ)։ Գրավել է Լիկանդոս ամրոցը, այդտեղ հիմնել կլեյսուրարքություն (վարչական փոքր շրջան, 3 կլեյսուրան կազմում էր մեկ տուրմա), ապա՝ բանակաթեմ և դարձել նրա առաջին զորավարը։ Հիմնել է նաև Ծամնդավի (Ցամանդոս) կլեյսուրարքությունն ու Սյումպոսիոնի (Սոբես) տուրմարքությունը, ստացել մագիստրոսի պատվաստիճան։ Մելիասի կերպարն արտացոլվել է «Դիգենիս Ակրիտաս» բյուզանդական էպոսում (Մելեմենծիս՝ Մլեհ Մեծ)։
Կատեգորիա:Հայազգի բյուզանդական կայսրեր Կատեգորիա:Հայերը Բյուզանդական կայսրությունում
Ջումշուդ Թումանյան
Ջումշուդ Գրիգորի Թումանյան, հայ մանկավարժ, Երկրորդ համաշխարհային պատերազմի մասնակից։
Ծնվել է Շամշադինի շրջանի Բերդ գյուղում (այժմ՝ քաղաք), երկրագործի ընտանիքում։ 1935 թվականին ավարտել է Բերդի միջնակարգ դպրոցը, ապա ընդունվել Երևանի մանկավարժական ինստիտուտի պատմալեզվագրական ֆակուլտետը։ Սովորել է հեռակա կարգով և ավարտել։ 1935-1936 ուսումնական տարում նշանակվել է Ստեփանավանի միջնակարգ դպրոցում պատմության ուսուցիչ։ 1939-1941 թվականներին աշխատել է Կալինինոյի շրջանի Շահնազար գյուղի դպրոցում որպես լեզվի և գրականության ուսուցիչ և ուսմասվար, ապա՝ տնօրեն։ 1941 թվականին զորակոչվել է բանակ։ Ծառայել է Ղրիմում, ստացել կրտսեր, ապա ավագ լեյտենանտի կոչում։ Վերջին նամակն ստացվել է Ղրիմից 1942 թվականի մայիսին։
Պարգևատրվել է «Կարմիր աստղի» շքանշանով և մեդալներով ։
Ծանոթագրություններ
Կատեգորիա:Երկրորդ համաշխարհային պատերազմի մասնակիցներ Կատեգորիա:Հայ մանկավարժներ Կատեգորիա:Ավագ լեյտենանտներ Կատեգորիա:ՀՊՄՀ շրջանավարտներ
Սինդակտիլիա
Սինդակտիլիա, մատնակցում (հուն. συν՝ «միասին» և δακτυλος՝ «մատ», բառացի՝ համամատություն կամ մատնակցում) ձեռքի կամ ոտքի մատների բնածին ձևախախտում, որի դեպքում երկու կամ ավելի մատներ մասամբ կամ ամբողջովին սերտաճած կամ ձուլված են միմյանց, ինչի հետևանքով միջմատնային տարածությունը մասամբ կամ ամբողջովին փակվում է։ Սինդակտիլիան ձեռքերի երկրորդ ամենատարածված բնածին տարբերությունն է (պոլիդակտիլիայից՝ բազմամատությունից հետո) և հանդիպում է 2000-2500 կենդանածին երեխաներից 1-ի մոտ ։ Տղաների մոտ հանդիպում է մոտավորապես 2 անգամ ավելի հաճախ, քան աղջիկների մոտ ։ 50% դեպքերում լինում է երկկողմանի։ 10-40% դեպքերում կրում է ընտանեկան բնույթ` ժառանգվելով որպես աուտոսոմ դոմինանտ հատկանիշ ։
Դասակարգում
Ըստ մատները միմյանց միացնող հյուսվածքների՝ տարբերում են պարզ և բարդ սինդակտիլիա. Պարզ սինդակտիլիան հիմնականում ախտահարում է միայն երկու հարևան մատները և հանդես է գալիս որպես առանձին բնածին տարբերություն («շեղում», «արատ», «անոմալիա»)։ Իսկ բարդ և հատկապես բարդ բարդացած սինդակտիլիան ոչ հազվադեպ հանդիսանում է այս կամ այն համախտանիշի (օրինակ, Փոլանդի համախտանիշ, Ապերտի համախտանիշ և այլն) առանձին ախտանշան և, որպես կանոն, ներառում է երկուսից ավելի մատներ:
Ըստ միջմատնային տարածության փակման աստիճանի՝ տարբերում են լրիվ, մասնակի և ծայրային սինդակտիլիա.
Ըստ ծագման՝ տարբերում են բնածին և ձեռքբերովի սինդակտիլիա.
Պաթոգենեզ, գենետիկա
Պտղի վաղ զարգացման շրջանում ձեռքերի և ոտքերի մատները լինում են թաղանթակցված՝ սինդակտիլիկ (գորտի կամ ջրլող թռչունի թաթի նման), ինչը նորմալ է։ Հղիության 6-րդ շաբաթին SHH (sonic hedgehog) սպիտակուցի ազդեցությամբ այդ թաղանթները ենթարկվում են ապոպտոզի՝ լուծվում են և մատներն առանձնանում են։ Սինդակտիլիայի որոշ տեսակներ զարգանում են այս առանձնացման գործընթացի խաթարման հետևանքով, ինչը կարող է պայմանավորված լինել ինչպես գենետիկական (մուտացիա), այնպես էլ արտաքին գործոններով ։
Մարդկանց մոտ գենետիկորեն նույնականացվել են պարզ սինդակտիլիայի 5 տիպեր, որոնցից I, II և V-ը կապված են 2-րդ, III-ը՝ 6-րդ, իսկ IV-ը՝ 7-րդ քրոմոսոմի հետ։ Մատների ներարգանդային միաձուլում (Ամնիոտիկ ձգանների համախտանիշ)
Ամնիոտիկ ձգանների տեսության համաձայն՝ ամնիոտիկ պարկի պատռման պատճառով առաջանում են ֆիբրոզ ձգաններ, որոնք ընկնելով ամնիոտիկ հեղուկի մեջ կարող են փաթաթվել պտղի որոշակի մասի (օրինակ, մատների, նախաբազկի, ոտքի, նույնիսկ պարանոցի և այլն) վրա։ Պտղի աճին զուգահեռ, հղիության 7-րդ շաբաթից հետո, այդ փաթաթված մասը մեծանում է, իսկ ձգանները մնում են անփոփոխ ու վեր են ածվում յուրահատուկ լարանի՝ խաթարելով խեղված մասի արյան շրջանառությունը և դառնալով բնածին շեղման (օրինակ, սինդակտիլիայի, հատկապես ակրոսինդակտիլիայի), իսկ երբեմն նույնիսկ «բնածին անդամահատման» պատճառ։
Ժամկետներ
Ձեռքի «եզրային» մատների (բթամատ-ցուցամատ կամ ճկույթ-մատանեմատ) սինդակտիլիան, որպես կանոն, կարիք է լինում վիրահատել վաղ տարիքում (0.5-1 տարեկանում), որպեսզի կանխվի երեխայի աճին զուգահեռ ավելի մեծ մատի կորացումը դեպի ավելի փոքր մատը։
Ոտքի մատների սինդակտիլիան վիրահատելու կարիք, որպես կանոն, չի լինում և առանձնապես խորհուրդ չի տրվում, քանի որ վիրահատությունից հետո հնարավոր բարդությունները (սպի, ցավ և այլն) հետագայում ավելի են անհանգստացնում մարդուն, քան այն անընդունելի կոսմետիկ տեսքը, որն առկա էր սինդակտիլիայի ժամանակ։
Մեթոդներ
Քանի որ սերտաճած մատների պարագիծը ավելի փոքր է (մոտավորապես 22%-ով), քան առանձին մատների գումարային պարագիծը, վիրահատության ժամանակ դրանք առանձնացնելուց հետո եղած մաշկն անբավարար է լինում երկու մատները ծածկելու համար։ Ուստի ձեռքի վիրաբույժը ստիպված է լինում վիրահատության ժամանակ մաշկապատվաստ վերցնել մարմնի այլ մասից, որպես կանոն, աճուկային, դաստակային ծալքի, հիպոթենարի կամ արմնկի առաջային շրջանից ։
Երբ առկա է լինում միաժամանակ երկուսից ավելի հարևան մատների սինդակտիլիա, ապա անհրաժեշտ է լինում մի քանի վիրահատություն, և ամեն վիրահատության ժամանակ բացազատվում է մեկ կամ առավելագույնը երկու ոչ հարևան միջմատնային տարածություն, այնպես, որ վերքերը լինեն միայն վիրահատվող մատի մի կողմում, քանի որ հակառակ դեպքում կարող է զարգանալ մատի արյունամատակարարման խանգարում և մեռուկացում ։
Բարդություններ
Սինդակտիլիայի կապակցությամբ վիրահատության առավել տարածված խնդիրը ժամանակի ընթացքում դեպի մատի ծայրը մաշկի «սահելն» է, ինչի հետևանքով կարող է միջմատնային տարածությունը կրկին նեղանալ և առաջանալ կրկնակի վիրահատության անհրաժեշտություն ։ Առանձին խնդիր է լրիվ սինդակտիլիայի կամ ակրոսինդակտիլիայի դեպքում եղնգային ծալքերի ձևավորումը և մնացորդային եղնգային ձևախախտումները ։
Վերջապես, մատները վիրահատությունից հետո կարող են շեղվել՝ հատկապես բարդ սինդակտիլիայի դեպքում, երբ մատների միջև առկա է եղել ոսկրակցում ։
Պատմություն
Որպես բնածին շեղում կամ հետայրվածքային վիճակ սինդակտիլիայի ամենավաղ դիտարկումը վերագրվում է անդալուզյան վիրաբույժ Ալ-Զահրավիին՝ Աբուլկասիսին (936-1013թթ.): Ամբրուազ Պարեն նույնպես նկարագրել է սինդակտիլիան XVI դարում ։
Հղումներ
Կատեգորիա:Բնածին արատներ Կատեգորիա:Բժշկական եզրեր Կատեգորիա:Ժառանգական հիվանդություններ Կատեգորիա:Գենետիկ հիվանդություններ և խանգարումներ Կատեգորիա:Մատներ Կատեգորիա:Վերին վերջույթների անատոմիա Կատեգորիա:Ախտաբանություն Կատեգորիա:Կառուցվածքային շեղումներ
Անդրաշ Ֆոդոր
Անդրաշ Ֆոդոր (Fodor András, ), հունգարացի բանաստեղծ, գրադարանավար։
Կենսագրություն
Անդրաշ Ֆոդորը ծնվել է Հունգարիայի Կապոշվար քաղաքում։ Ավարտել է տեղի միջնակարգ դպրոցը։ Տպագրվել սկսել է 1954 թվականից։ 1958 թվականին տպագրվել է երկրորդ ժողովածուն։ Սովորել է Բուդապեշտի համալսարանում։ «Տունդարձի ճամփին» ժողովածուի համար արժանացել է Աթիլա Յաժեֆի անվան մրցանակի։ Ֆոդորի բանաստեղծություններին բնորոշ է մտքի պարզությունն ու հստակությունը, շոշափելի պատկերների հարստությունը, լավատեսությունը, մարդու ներկայի և ապագայի համար մաքուր հավատքը։ Կարևորագույն ժողովածուներից են՝ «Տունդարձի ճամփին» (1955), «Զգաստ առավոտ» (1958)  ։
Ընտանիք
1953 թվականին ամուսնացել է։ Ունեցել է երկու զավակ՝ Դավիթ (1961) և Ջոն (1969)։
Ծանոթագրություններ
Կատեգորիա:Հունգարացի բանաստեղծներ Կատեգորիա:Հունգարացի թարգմանիչներ Կատեգորիա:Հունգարացի գրողներ
Գալոյան եղբայրների փողոց (Երևան)
Գալոյան եղբայրների փողոց, փողոց Երևանի Կենտրոն վարչական շրջանում։
Տվյալներ
Նախկինում անվանում չի ունեցել։ 2015 թվականի հոկտեմբերի 28-ին Երևանի ավագանու նիստում որոշվեց փողոցը վերանվանել Մուսայել, Ալեքսանդր և Գալուստ Գալոյան եղբայրների անունով    ։
Ծանոթագրություններ
Կատեգորիա:Երևանի փողոցներ
Հենրիկ Դամ
Կառլ Պետեր Հենրիկ Դամ (Carl Peter Henrik Dam, ), դանիացի կենսաքիմիկ և ֆիզիոլոգ։
Դամը, համատեղ աշխատելով Էդվարդ Դոյզիի հետ, 1943 թվականին արժանացել է Նոբելյան մրցանակի վիտամին K-ն հայտնաբերելու և իր կատարած՝ մարդու ֆիզիոլոգիային վերաբերող աշխատանքի համար։ Դամի փորձարկումների հիմքում ընկած էր հավերին խոլեսթերինից զուրկ սննդով կերակրելը ։ Վերջինս իր առաջին փորձարկումները կատարել է Օնտարիոյի գյուղատնտեսական համալսարանում ։ Մաքֆարլեյնը,Գրահամը և Ռիչարդսոնը, աշխատելով Օնտարիոյի գյուղատնտեսական համալսարանում՝ ճտերի կերակրման ծրագրի շրջանակներում, կիրառել են քլորոֆորմ՝ հավի մսից ճարպը հեռացնելու նպատակով։ Նրանք նկատել են, որ այն ճտերի մոտ, որոնց կերակրել են ճարպազերծված սննդով, առաջացել են արյունազեղումներ արյունահոսությունների տեսքով ։ Դամը պարզեց, որ հավերի սննդակարգում խոլեսթերին ավելացնելիս չեն շտկվում ստեղծված թերությունները։ Նաև, հասկացավ, որ խոլեսթերինազերծելիս օրգանիզմից դուրս է բերվում տարբերակված վիտամին, որը պատասխանատու է կոագուլյացիային։  Նոր հայտնաբերված վիտամինը ստացել է K անվանումը։ Առաջին նյութերը հրապարակվել են գերմանական ամսագրերում Koagulationsvitamin անունով։ 1920 թվականին Կոպենհագենի պլիտեխնիկական ինստիտուտում (այժմ՝ Դանիայի տեխնիկական համալսարան) ստացել է քիմիայի բակալավրի աստիճան և նշանակվել է քիմիայի ուսուցչի օգնական գյուղատնտեսության և անասնաբուժության դպրոցում։ 1923 թվականին Դամը Կոպենհագենի ինստիտուտում՝ Ֆիզիոլոգիական լաբորատորիայում, ստացել է կենսաքիմիայի ուսուցչի պաշտոն։ 1925 թվականից նա Ֆրից Պրեգլի անվան Գրացի համալսարանում սովորել է մանրէաբանություն, սակայն 1928 թվականին վերադարձել է Կոպենհագենի համալսարան, որտեղ կենսաքիմիայի ինստիտուտում նշանակվել էր պրոֆեսորի օգնական, այնուհետև, նաև, պրոֆեսոր։ Կոպենհագենի համալսարանում պրոֆեսոր եղած ժամանակ, նա հիմնականում աշխատում էր արտասահմանում, իսկ 1934 թվականին Կոպենհագենի համալսարանին ներկայացրեց "Nogle Undersøgelser over Sterinernes Biologiske Betydning" (ստերինների կենսաբանական նշանակության մասին որոշ հետազոտություններ) վերնագրով ատենախոսություն և ստացավ կենսաքիմիայի գծով փիլիսոփայության դոկտորի աստիճան։
1942 և 1945 թվականների ընթացքում Դամը եղել է Ռոչեստեր համալսարանի գլխավոր գիտաշխատողը։ Սա այն ժամանակաշրջանն էր, երբ նա պարգևատրվել էր Նոբելյան մրցանակով։ 1951 թվականին, նա առաջիններից էր, որոնք մասնակցել են Նոբելյան դափնեկիրների հանդիպումներին ։
Արտաքին հղումներ
Կատեգորիա:Դանիացի նոբելյան մրցանակակիրներ Կատեգորիա:Դանիացի գիտնականներ Կատեգորիա:Դանիացի քիմիկոսներ Կատեգորիա:Նոբելյան մրցանակի դափնեկիրներ Կատեգորիա:Գրացի համալսարանի շրջանավարտներ Կատեգորիա:Դանիացի բժիշկներ Կատեգորիա:Կոպենհագենի համալսարանի շրջանավարտներ Կատեգորիա:Նոբելյան մրցանակակիրներ
Խուան Մարինելյո
Մարինելյո ի Վիդաուրրետա Խուան (Juan Marinello y Vidaurreta, ), կուբացի հասարակական-քաղաքական գործիչ, գրականագետ, հրապարակախոս։
Ավարտել է Հավանայի համալսարանը, 1962-1963 թթ.–ին նրա ռեկտորն էր։ 1937 թվականին եղել է հանրապետական Իսպանիայում, բանաստեղծ Գիլիենի հետ հրատարակել «Հանրապետական Իսպանիայի մարդիկ» ռեպորտաժների ժողովածուն։ 1938 թ.-ից կուսակցական ղեկավար աշխատանք է կատարել։ 1965 թ.-ից՝ Կուբայի կոմկուսի Կենտկոմի անդամ։ Եղել է կոնգրեսի դեպուատա (1942-1944), սենատոր (1944-1946), սենատի փոխնախագահ (1946-1948 թթ.)։ 1950 թվականին լույս է ընծայել «ճանապարհորդություն ԽՍՀՄ և ժողովրդական դեմոկրատիայի երկրներ» ուղեգրությունների գիրքը։ Մարինելյոյի հիմնական ստեղծագործությունը գրաքննադատական հրապարակախոսությունն է։ Հանդես է եկել որպես Կուբայի և Լատինական Ամերիկայի արվեստի ազգային ինքնատիպության, սոցիալական ուղղվածության տեսաբան ու պրոպագանդիստ։ Առանձնահատուկ տեղ են գրավում Մարտիի մասին գրած աշխատությունները։ «ժամանակակիցներ։ Նոթեր և հուշեր․..» (1964) գրքում պատկերել է Լատինական Ամերիկայի ն Եվրոպայի մշակույթի ականավոր գործիչների։ 1963 թվականից Կուբայի ներկայացուցիչն էր ՅՈՒՆԵՍԿՕ-ում։ 1950 թ.-ից՝ խաղաղության համաշխարհային խորհրդի, 1966 թվականից՝ նրա նախագահության անդամ։ Պարգևատրվել է «Հոկտեմբերյան հեղափոխության» շքանշանով (1973 թ.)։
Ծանոթագրություններ
Կատեգորիա:1898 ծնունդներ Կատեգորիա:Նոյեմբերի 2 ծնունդներ Կատեգորիա:1977 մահեր Կատեգորիա:Մարտի 27 մահեր Կատեգորիա:Կուբայում ծնվածներ
Հարություն Մելեթյան
Կենսագրություն
Հարություն Մելեթյանը ծնվել է 1925 թվականին։ 1931 թվականից ապրել է Աբխազիայում։ 1943 թվականի մայիսին զորակոչվել է բանակ։ Ավարտել է Կրասնոդարի հրաձգային-հրետանային ուսումնարանը (1944)։ 1944 թվականի հուլիսից Ուկրաինական 1-ին ռազմաճակատի զորքերի կազմում, որպես հրաձգային դասակի հրամանատար, մասնակցել է Արևմտյան Ուկրաինայի և Լեհաստանի ազատագրմանը, ֆաշիստական Գերմանիայի ջախջախմանը։ Աչքի է ընկել Սանդոմիրյան հենակետի (Լվովի մոտ) և Չենստոխովա (Լեհաստան) քաղաքի համար մղված մարտերում։ Հերոսի կոչմանն արժանացել է 1945 թվականի հունվարին, Օդերի գետանցման, նրա ձախ ափին հենակետ գրավելու և այն ընդարձակելու համար։ Նրա հետ հերոսի կոչման են արժանացել հինգ մարտիկներ։ Հայրենական Մեծ պատերազմի ժամանակ եղել է ամենակրտսեր հայ հերոսը ։ Մասնակցել է նաև Բեռլինի և Պրագայի գրավմանը։
Մահացել է 1997 թվականի մայիսի 9-ին։ Թաղված է Ադլեր քաղաքում ։
Working Class Hero: The Definitive Lennon
Working Class Hero: The Definitive Lennon («Աշխատող դասի հերոսը. Լենոնի ամբողջական հավաքածուն»), Ջոն Լենոնի երգերի երկու սկավառակով ալբոմ-հավաքածու, որ թողարկվել է Capitol Records լեյբլի կողմից թվականի հոկտեմբերի 3-ին՝ ի հիշատակ Լենոնի 65-ամյակին։ Հավաքածուն լավ է ընդունվել քննադատների կողմից և հասել է Մեծ Բրիտանիայի վարկանշային աղյուսակի 11-րդ հորիզոնականին։ Ավելի քիչ հաջողություն է ունեցել ԱՄՆ-ում, Բիլբորդի վարկանշային աղյուսակի 135-րդ տեղն է զբաղեցրել և դուրս է եկել լավագույն 200-ի ցուցակից 3 շաբաթ անց։
Երգացանկ
Կատեգորիա:Անգլալեզու ալբոմներ
Քրիստիան Քեյն
Քրիստիան Քեյն (Christian Kane, ), ամերիկացի դերասան և երգիչ։ Առավել հայտնի է «Ազդեցությունը», «Հրեշտակ» հեռուստասերիալներում և «Նորապսակները» ու «Օգտագործված առյուծները» ֆիլմերում կատարած դերերով։
Կենսագրություն
Քեյնը ծնվել է Տեխաս նահանգի Դալաս քաղաքում։ Նրա իրական անունը ''Քրիստոֆեր Մայքլ Շորթ' է։ Նրա նախնիների մեջ կան չերոկի հնդկացիներ ։ Երբ Քրիստիանը ութերորդ դասարանցի էր, նրա ընտանիքը տեղափոխվեց Օկլահոմա նահանգի Նորման քաղաք։ Տեխասում և Օկլահոմայում Քեյնը ամերիկյան ֆուտբոլի թիմի անդամ էր ։ Քրիստիանը ընդունվում է արվեստի պատմության ֆակուլտետ, բայց որոշում է, որ ցանկանում է դառնալ դերասան և մեկնում է Լոս Անջելես ։
Քրիտիան Քեյնը ունի երկրպագուհիների մի ամբողջ բանակ, ովքեր իրենց անվանում են քեյնականներ։
Կինո
Իր առաջին դերը Քեյնը ստացել է 1997 թվականին «Լոս Անջելեսի փառքը» հեուստասերիալում, որտեղ կատարել է Կանզասի քանթրի-երգչի դեր։ 1999 թվականին նա ստացել է փաստաբան Լինդսի ՄակԴոնալդի դերը «Հրեշտակ» սերիալում և Ջեք Չեյզի դերը «Տան հարևանությամբ» հեռուստասերիալում։ Ավելի ուշ նա դերեր է խաղացել «Նորապսակները» ու «Օգտագործված առյուծները» ֆիլմերում ։ 2007 թվականին նկարահանվել է Քեյրրի Անդերվուդի «So Small» երգի տեսահոլովակում։ 2009 թվանկանին Քրիստիանը հայտնվել է «Թաքստոց» հոգեբանական թրիլերում։ 2010 թվականին նկարահանվել է «Դպրոցական տարիներից» ռոմանտիկ դրամայում ։ 2008 - 2012 թվականներին նկարահանվել է «Ազդեցությունը» հեռուստասերիալում ։ Ներկայումս նա նկարահանվում է «Գրադարանավարները» հեռուստասերիալում։
Ծանոթագրություններ
Կատեգորիա:Ամերիկացի դերասաններ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի տղամարդ կինոդերասաններ
Նորվեգիայի պաշտպանության նախարարություն
Նորվեգիայի պաշտպանության նախարարություն (Forsvarsdepartement), Նորվեգիայի Թագավորության պաշտպանության նախարարությունը գործադիր իշխանության հանրապետական մարմին է, որն իրականացնում է պաշտպանության բնագավառում Նորվեգիայի Թագավորության կառավարության քաղաքականությունը։ Պաշտպանության նախարարությունը ղեկավարում է գործակալությունների մի մեծ խումբ, որպեսզի կապ չունեն արտաքին գործերի նախարարության հետ, որը ղեկավարում է Նորվեգիայի ներսում կատարվող բոլոր հետախուզական գործակալություններին։ Նախարարությունը գտնվում է Նորվեգիայի Օսլո քաղաքում։
Արտաքին հղումներ
Կատեգորիա:Պաշտպանության նախարարություններ Կատեգորիա:Նորվեգիայի զինված ուժեր
Արիս Ղազինյան
Արիս Ղազինյան, հայ լրագրող, պոետ, պատմաբան, աշխարհագետ, հրապարախոս։ Զբաղվում է տարածաշրջանային քաղաքականության, պատմության և մշակույթի հարցերով ։
Կենսագրություն
Ծնվել է 1967 թվականի հոկտեմբերի 25-ին Երևանում։ 1974-1984 թվականներին սովորել է Երևանի Ձերժինսկու անվան դպրոցում։ 1986–1991 թվականներին ուսանել է ԵՊՀ աշխարհագրության և երկրաբանության ֆակուլտետում, նեղ մասնագիտացումը՝ գեոմորֆոլոգ ։
Աշխատանային գործունեություն
1993–1994 թվականներին աշխատել է ԵՊՀ «Ատլաս» լաբորատորիայում, որպես քարտեզագետ, իսկ Քարտեզագրության ու գեոդեզիայի ինստիտուտում աշխատել է որպես խմբագիր–քարտեզագետ։ 1994–1998 թվականներին աշխատել է «Ազգ» օրաթերթում որպես թղթակից ։ 1999-2000 թվականներին աշխատել է «Երկիր» թերթում որպես թղթակից։ 2000 թվականից «Գոլոս Արմենիի» թերթի քաղաքական մեկնաբանն է ։ 1998-2005 թվականներին որպես «Ազգ», «Երկիր» և «Գոլոս Արմենիի» թերթերի քաղաքական տեսաբան լուսաբանել է Արցախյան հակամարտության բանակցությունների ընթացքը։ Երկար տարիներ հանդիսացել է ռուսաստանյան «Կովկաս» վերլուծական կենտրոնի և «Ռեգնում» գործակալության փորձագետ ։
Որպես հայ և միջազգային տեղեկատվական-վերլուծական հրատարակությունների սեփական և հատուկ թղթակից աշխատել է Անդրկովկասում, Ռուսաստանի մի շարք սուբյեկտներում (Հարավային Օսիա, Կաբարդա-Բալկարիա, Ինգուշիա, Չեչնիա, Դաղստան, Կալմիկիա, Թաթարստան, Բաշկորտոստան), Առաջավոր Ասիայի, Մերձավոր Արևելքի, Աֆրիկայի մի շարք երկրներում ։
Ծանոթագրություններ
Կատեգորիա:Հայ գեոմորֆոլոգներ Կատեգորիա:Հայ լրագրողներ Կատեգորիա:Հայ պատմաբաններ Կատեգորիա:Հայ հրապարակախոսներ Կատեգորիա:Հայ աշխարհագրագետներ Կատեգորիա:ԵՊՀ շրջանավարտներ
Չառլզ Ռեննի Մակինթոշ
Կյանքը և գործունեությունը
Չառլզ Ռեննի Մակինթոշը ծնվել է 1868 թվականի հունիսի 7-ին Գլազգո քաղաքում։ 1877-1884 թվականներին սովորել է Ալան Գլենի ավագ դպրոցում, որն ավարտելուց հետո հաճախել է Գլազգոյի մշակույթի դպրոց ։ Այնուհետև սովորել է ճարտարապետ Ջոն Հատչինսոնի մոտ և 1889 թվականից աշխատել նկարիչ-գծագրող «Ջոն Հոնեման և Կեպպի» ընկերությունոււմ ։ 1904 թվականին դարձել է այդ ընկերության համասեփականատերը։ Որպես ճարտարապետ Մաքինթոշը հարում էր շոտլանդական գյուղական կացարանների կառուցմանը և, այսպես կոչված, «բարոնյան» ոճին։ Զարգացրել է յուրահատուկ դեկորատիվ ոճ, որտեղ երկրաչափական տարրերը կցվում են միմյանց ճոճվող, կողմերով արտանետվող գծերով, որը XIX-XX դարասկզբին տիպիկ էր եվրոպական դեկորատիվ արվեստին։
Արվարձանային առանձնատների ժանրի նրա բոլոր գործերն իրենցից ներկայացնում են մոդեռնիզմի ինքնատիպ օրինակներ։ Դեռ ուսանողական տարիներին Մաքինթոշը շատ մեծ ուշադրություն էր դարձնում գրաֆիկյաի նոր պատկերավոր լեզվի ստեղծմանը։ Այդ ժամանակաշրջանի անգլիացի ճարտարապետներին բնորոշ հակումը՝ ստեղծել հասարակ ու պարզ կառույցներ, Մաքինթոշի արվեստում նոր որակ է ստանում։ Նրա գեղագիտական նուրբ ճաշակն ավելի մոտ էր իդեալականին, քան՝ շատ ճարտարապետների ռացիոնալիզմը։ Մաքինթոշի «Տներ արվեստասերների համար» նախագիծը շատ մեծ ազդեցություն է ունեցել եվրոպական ճարտարապետության հետագա զարգացման համար ։
1899 թվականներին նա վերսկսում է աշխատանքները «Honeyman and Keppie» ճարտարապետական ընկերության հետ, որտեղ նա սկսել էր իր ճարտարապետական գլխավոր նախագծերից մեկի՝ Glasgow Herald –ի կառուցողական աշխատանքները։ Թեպետ Մաքինթոշը մինչ այդ նշանադրված էր իր գործատուի քրոջ՝ Ջեսսի Կեպպիի հետ, սակայն 1892 թվականին Գլազգոյի արվեստների դպրոցում հանդիպել էր նկարիչ Մարգարետ Մաքդոնալդի հետ, որի հետ էլ Մաքինթոշն ամուսնանում է 1900 թվականի օգոստոսին ։ Մաքինթոշի երիտասարդ ընկերն էլ՝ Հերբերտ Մաքնեյրն, ամուսնանում է Մարգարետի քրոջ՝ Ֆրանսես Մաքդոնալդի հետ, որոնք բոլորն էլ իրար հանդիպել էին Գլազգոյի արվեստների դպրոցում ։ Այդ չորս գործընկերները հայտնի էին որպես «The Four» խումբ, որոնք հանդիսանում էին «Glasgow School» ուղղության նշանավոր անդամներ։
Ճարտարապետական մի քանի նախագծեր հաջողությամբ իրականացնելուց հետո Մաքինթոշը 1904 թվականին դառնում է «Honeyman and Keppie» ընկերության պաշտոնական գործընկեր։ Երբ 1913 թվականի տնտեսական դժվարությունների պատճառով ընկերության մի շարք նախագծերը կասեցվում են, Մաքինթոշը դուրս է գալիս ընկերությունից և փորձում ստեղծել իր սեփականը։
Մաքինթոշն իր կյանքի մեծ մասն անցկացրել է Գլազգոյում։ Քաղաքը գտնվում էր Քլայդ գետի ափին, և մասնավորապես Արդյունաբերական հեղափոխության ժամանակաշրջանում այն հանդիսանում էր ծանր մեքենաշինության և նավաշինության աշխարհի խոշորագույն կենտրոններից մեկը։ Քաղաքի աճին և զարգացմանը զուգընթաց մեծանում էին նաև բնակչության կենցաղային պահանջները։ Այդ շրջանում Արդյունաբերական հեղափոխության ազդեցությունն ու ասիական ոճը ևս անդրադարձել են Մաքինթոշի ոճի վրա։ Ճապոնիայի իզոլացիոն վարչակարգի մեղմացումից հետո գլոբալիզացիան աշխարհում տարածում է նաև ճապոնական յուրահատուկ ոճը։ Գլազգոյի կապն արևելյան այդ երկրի հետ առավել սերտ էր, քանի որ Ռիվեր Կլայդի նավաշինական հարթակները գործում էին նաև ճապոնացի ճարտարագետների վերահսկողության ներքո։ Ճապոնական արվեստն այդ շրջանում այնքան լայն տարածում է գտնում արևմտյան արտիստների գործերում, որ մշակվում է նաև «ճապոնիզմ» տերմինը։
Մաքինթոշը հիանում էր ճապոնական այդ ոճով իր զսպվածության, միջոցների խնայողության, ձևերի պարզության ու հստակության համար։ Այդ ոճին բնորոշ լույսի և ստվերի կիրառումը նրան ավելի հոգեհարազատ էր, քան՝ ճոխությունն ու զարդարանքը։ Արևմտյան հնագույն ոճում կահույքը հանդիսանում էր շքեզ զարդարանք, որը ցույց էր տալիս տանտիրոջ հարստությունը, մինչդեռ ճապոնական արվեստի մեջ կահույքն այնքան հմուտ կերպով էր օգտագործվում տարածության մեջ, որպեսզի արտահայտեր ներքին հարդարանքի հանդարտությունն ու ներդաշնակությունը։
Այդ նույն շրջանում Եվրոպայում լայն տարածում են գտնում մոդեռնիստական գաղափարները։ Ճարտարապետության մեջ մոդեռնիզմի բնորոշ գծերից էր դիզայնի մեջ ներկայի և ապագայի կապի շոշափումը, այլ ոչ՝ պատմությունն ու ավանդույթները։ Մոդեռնիզմի հայեցակարգը կառուցվում էր մարդկանց պահանջների վրա, մարդն ընկալվում էր ոչ որպես զանգված, այլ՝ անհատ, որի ապրելու համար անհրաժեշտ էր ոչ թե մեքենա, այլ՝ արվեստի գործ։ Մաքինթոշը շոտլանդական իր ներշնչանքը միաձուլում էր Art Nouveau ոճին ու ճապոնական պարզ ձևերին։
Աշխատելով ճարտարապետության բնագավառում՝ Մաքինթոշը ստեղծում է իր ուրույն ոճը, որի բնորոշ առանձնահատկություններից էր արտահայտիչ ու հստակ ուղղանկյուն ձևերի և ծաղկային նուրբ դեկորների միջև հակադրությունը։ 1897-1909 թվականներին կառուցվող Գլազգոյի Արվեստի դպրոցի նախագիծը նրան միջազգային հեղինակություն է բերում։ Դպրոցի կառուցման վաղ տարիներին նա զուգահեռ աշխատում էր նաև Queen’s Cross Church –ի նախագծի վրա։ Իր ճարտարապետական նախագծերի վրա աշխատելիս նրան մշտապես օգնել է կինը՝ Մարգարետը, որը մասնավորապես զբաղվել է շենքերի գեղարվեստական ձևավորմամբ ու դետալներով ։
Չնայած իր որակյալ և ազդեցիկ լինելուն Մաքինթոշի լավագույն նախագծերից շատերն այդպես էլ կյանքի չեն կոչվել, իսկ նրա կառուցած շինություններից շատերն իսկական հեղինակություն են ձեռք բերել նրա մահվանից տարիներ անց։ 1996-1997 թվականներին Նյու Յորքի Մետրոպոլիտեն թանգարանը կազմակերպում է Չարլզ Մաքինթոշի գործերի ռետրոսպեկտիվ ցուցադրություն ։
Արտաքին հղումներ
Կատեգորիա:Արվեստ Կատեգորիա:Սիմվոլիզմ Կատեգորիա:1868 ծնունդներ Կատեգորիա:Քաղցկեղից մահացածներ Կատեգորիա:Շոտլանդացի նկարիչներ Կատեգորիա:Շոտլանդացի քանդակագործներ Կատեգորիա:Գլազգո քաղաքում ծնվածներ
Մասսայական սպասարկման տեսություն
Մասսայական սպասարկման տեսություն, մաթեմատիկայի բաժին, որն ուսումնասիրում է պատահական բնույթ ունեցող պահանջների զանգվածային հոսքն սպասարկող համակարգեր։ Սպասարկման համակարգ է կոչվում ամեն մի ձեռնարկություն, ուր ժամանակի պատահական պահերին ստացվում են որոշակի ծառայություն կատարելու պատվերներ (օրինակ, ավտոմատ հեռախոսային կայան), ընդ որում, պատահական կարող է լինել նաև պատվերի կատարման տևողությունը։ Սպասարկման համակարգը բաղկացած է որոշակի թվով սպասարկող հարմարանքներից՝ գծերից։ Եթե հերթական պահանջը ստացվելու պահին կա սպասարկման ազատ գիծ, ապա վերջինս անմիջապես անցնում է պահանջի կատարմանը, իսկ եթե բոլոր գծերն զբաղված են, ապա տվյալ պահանջը կամ մերժվում է (կորուստներով համակարգ), կամ հերթի դրվում (առանց կորուստների համակարգ)։ Պահանջների հոսքը պատահական պրոցես է, որը պարզագույն դեպքում բնորոշվում է t ժամանակամիջոցում k պահանջներ ստացվելու V_k(t) հավանականությունով։ Մեկ պահանջի կատարման \tau պատահական ժամանակը բնորոշվում է իր  բաշխման ֆունկցիայով։ Սպասարկման համակարգի աշխատանքը բնութագրող պարզագույն պարամետրերն են. ժամանակի է պահին n գիծ զբաղված լինելու Pn(t) հավանականությունը, մերժման հավանականությունը (կորուստներով համակարգի համար), հերթի տևողությունը (առանց կորուստների համակարգի համար)։ Զանգվածային սպասարկման համակարգի հարցումները լինում են երկու տեսակ՝ հասարակ և ստացիոնար. Հասարակ հոսքերը անվանվում են նաև Պուասոնյան հոսքեր։ Պուասոնյան հոսքի դեպքում ՝A միջավայրում կատարվող գործողությունները կախված չեն մեկ այլ ցանկացած միջավայրում կատարվող գործողություններից։ Այսպես, օրինակ, եթե պահանջների հոսքը պուասոնյան է, այսինքն՝ , իսկ սպասարկման ժամանակի բաշխումը ցուցչային՝ ապա   հավանականությունները որոշվում են Էռլանգի բանաձևով. մասնավորապես, մերժման հավանականությունը որոշվում է բանաձևով։
Կատեգորիա:Հանրահաշիվ
Քսան տարի անց (ֆիլմ)
«Քսան տարի անց» («Двадцать лет спустя»), խորհրդային գեղարվեստական ֆիլմ, որ նկարահանել է ռեժիսոր Աիդա Մանասարովան 1965 թվականին «Մոսֆիլմ» կինոստուդիայում։ Նվիրված է Միխայիլ Սվետլովի հիշատակին և ստեղծվել է նրա համանուն պիեսի հիման վրա ։
Սյուժե
1919 թվականի ձմռանը կոմերիտականների խումբը Հեղկոմի հրահանգով մնում է ընդհատակյա աշխատանքի սպիտակների կողմից գրավված քաղաքում։ Գաղտնագործունեության նպատակով նրանք բեմադրում են ներկայացում մասնակիցների մեկի սիրելի գրողի՝ Ալեքսանդր Դյումայի վեպի հիման վրա։
Մարդաշատ վայրերից մեկում թռուցիկներ փակցնելու անհաջող փորձից հետո ռազմական պարեկախումբը ձերբակալում է Սաշա Սերգեևին։ Նրա մոտ գտնված դերասանների ցուցակի հիման վրա հակահետախուզությունը պատրաստվում է ձերբակալություններ իրականացնել։
Սաշան չի ուզում իր ընկերների աչքում դավաճան դառնալ և փախչում է կալանավայրից։ Նրան հաջողվում է հասնել Դոմբրովսկիների առանձնատուն, որտեղ նախքան սպիտակների գալը տեղակայված էր իրենց կոմունան, և մահվանից առաջ ընկերներին զգուշացնում է վտանգի մասին։
Էպիզոդներում
Լուսագրերում նշված չէ
Պուշկինի փողոց (այլ կիրառումներ)
Պուշկինի փողոց, փողոցներ տարբեր քաղաքներում.
Հակոբ Թումանյան
Հակոբ Խաչատուրի Թումանյան, հայ մանկավարժ, Երկրորդ համաշխարհային պատերազմի մասնակից։
Ծնվել է Շամշադինի շրջանի Բերդ գյուղում (այժմ՝ քաղաք)։ 1938 թվականին ավարտել է շրջկենտրոնի միջնակարգ դպրոցը, նշանակվել նույն դպրոցում ավագ ջոկատավար, ապա՝ մաթեմատիկայի ուսուցիչ։ Միաժամանակ հեռակայել է Երևանի մանկավարժական ինստիտուտի ֆիզմաթ ֆակուլտետում։ 1939 թվականի փետրվարին զորակոչվել է բանակ, ծառայել է Ուկրաինայում։ Պատերազմի նախօրեին գտնվել է Ժիտոմիրի շրջանում։ Ճակատային ընկերների հաղորդմամբ Հակոբ Խաչատրյանը զոհվել է պատերազմի առաջին օրերին ։
Ծանոթագրություններ
Կատեգորիա:Երկրորդ համաշխարհային պատերազմի մասնակիցներ Կատեգորիա:Հայ մանկավարժներ
Բեն Գուրիոնի անվան համալսարան (Նեգև)
Նեգևի Բեն Գուրիոնի անվան համալսարան (BGU), (אוניברסיטת בן-גוריון בנגב, Universitat Ben-Guriyon baNegev), Իսրայելի Բեեր Շևա քաղաքում գործող պետական հետազոտական համալսարան։ Նեգևի Բեն Գուրիոն համալսարանն ունի 5 կամպուս՝ Marcus Family Campus (Բեեր Շևա), David Bergmann Campus (Բեեր Շևա), David Tuviyahu Campus (Բեեր Շևա), Sede Boqer Campus և Eilat Campus:
Բեն Գուրիոն համալսարանը դասավանդման և հետազոտության կենտրոն է շուրջ 20000 ուսանողների համար։ Համալսարանի հետազոտական ինստիտուտներից են Նեգևի Կենսատեխնոլոգիայի ազգային ինստիտուտը, Իլս Քաթի նանոմդիապազոն գիտության և տեխնոլոգիայի ինստիտուտը, Յակոբ Բլաուշտայնի անվան անապատային հետազոտությունների ինստիտուտը Ալբերտ Քաթի անապատային ուսումնասիրությունների միջազգային դպրոցի հետ և Իսրայելի և սիոնիզմի ուսումնասիրության Բեն Գուրիոնի հետազոտական ինստիտուտը։
Պատմություն
Բեն Գուրիոն համալսարանը հիմնադրվել է 1969 թվականին, որպես Նեգևի համալսարան, նպատակ ունենալով նպաստել Նեգևի անապատի զարգացմանը, որը կազմում է Իսրայելի ավելի քան վաթսուն տոկոսը։ Համալսարանը հետագայում վերանվանվել է Իսրայելի հիմնադիր և առաջին վարչապետ Դավիդ բեն Գուրիոնի պատվին, որը հավատում էր, որ երկրի ապագան այս տարածաշրջանում է։
2016 թվականին դոկտոր Հովարդը և Լոթի Մարկոսը 400 միլիոն դոլարի նվիրատվություն են կատարել Բեն Գուրիոնի համալսարանին, ինչը կրկնապատկել է համալսարանի հնարավորությունները հետագա սերունդների համար ։
Համալսարանի վարկանիշ
Ըստ QS համաշխարհային համալսարանական վարկանիշի՝ Բեն Գուրիոն համալսարանը աշխարհում 320-րդն է, Ասիայում՝ 70-րդ, Իսրայելում`4-րդը։ Ըստ 2016 թվականի QS "Top 50 Under 50" ԲԳՀ երիտասարդ համալսարանների վարկանիշում զբաղեցնում է 31-րդ տեղը ։ Ըստ 2015 թվականի Համալսարանների համաշխարհային վարկանիշի ԲԳՀ դասվում է համակարգչային գիտության 101-րդ և 150-րդ տեղերի միջև :
Ֆակուլտետներ, դպրոցներ, հետազոտական ինստիտուտներ և կենտրոններ
Բեն Գուրիոն համալսարանն ունի յոթ դպրոց, ներառյալ Քրեյթմանի բարձրագույն կրթության քոլեջը, Ջոյս և Իրվինգ Գոլդմանի բժշկական դպրոցը, Լեոն և Մաթիլդա հանրային առողջապահության մասնագիտությունների դպրոցը, Դեղագործության դպրոցը, Միջֆակուլտատիվ Brain Sciences դպրոցը, Լաբորատորիայի գիտությունների բժշկական դպրոցը և Շարունակական բժշկական կրթության դպրոցը։
Բեն Գուրիոնի համալսարանը ունի 8 գիտահետազոտական ինստիտուտներ, այդ թվում Յակոբ Բլաուշտայնի անվան անապատային հետազոտությունների ինստիտուտը, Իլս Քաթի նանոմդիապազոն գիտության և տեխնոլոգիայի ինստիտուտը, Իսրայելի և սիոնիզմի ուսումնասիրության Բեն Գուրիոնի հետազոտական ինստիտուտը և Հեքշերիմ՝ հրեական և իսրայելական գրականության և մշակույթի հետազոտական ինստիտուտը։
Միջազգային առողջապահական բժշկական դպրոց (ՄԱԲԴ)
Միջազգային առողջապահական բժշկության դպրոցը զարգացել է Բեն Գուրիոն համալսարանի և Կոլումբիայի համալսարանի պրոֆեսորադասախոսական կազմի միջև ։ 1997 թվականին հիմնադրվել է համընդհանուր առողջապահական և բժշկական օգնության ծրագիր ։
Միջազգային ծրագրեր
Բեն Գուրիոնի համալսարանում գործում են տասը միջազգային ծրագրեր, այդ թվում` Ալբերտ Քաթի միջազգային անապատի ուսումնասիրման դպրոց, Միջազգային առողջապահական դպրոց, Գինսբուրգ-Ինգերմենի արտասահմանցի ուսանողական ծրագիր, Իսրայելագիտության միջազգային ծրագիր, Միրանիկինդի արվեստի մագիստրատուրա և MBA ծրագրի պարգևներ։
Արտաքին հղումներ
Կատեգորիա:1969 հիմնադրված կրթական հաստատություններ Կատեգորիա:Իսրայելի հետազոտական ինստիտուտներ Կատեգորիա:Իսրայելի համալսարաններ Կատեգորիա:Բեեր Շևայի շենքեր և կառույցներ Կատեգորիա:Բեեր Շևա
Ալեքսանդրա Բելցովա
Կենսագրություն
Ալեքսանդրա Միտրոֆանովնա Բելցովան ծնվել է 1892 թվականի մարտի 17-ին Չեռնիգովի նահանգի Սուրաժ ոչ մե քաղաքում։ Հայրը՝ Միտրոֆան Բելցովի, իր ծառայությունների համար արժանացել էր ազնվականի տիտղոսի։ Բելցովան հաճախել է Նովոզիբկովի իգական գիմնազիա, որն ավարտել է 1912 թվականին։
1912-1917 թվականներին Ալեքսանդրա Բելցովան սովորել է Պենզայի գեղարվեստի դպրոցում, իսկ 1918-1919 թվականներին Պետրոգրադում լրացուցիչ պարապմունքների է հաճախել նկարիչ Նատան Իսաևիչ Ալտմանի արվեստանոցում։ Պետրոգրադում 1919 թվականին տեղի է ունենում Բելցովայի առաջին անհատական ցուցահանդեսը, որից հետո՝ նույն 1919 թվականին, նա իր ապագա ամուսնու՝ Ռոման Սուտայի հրավերով մեկնել է Լատվիա (նրա հետ Բելցովան ծանոթացել էր Պենզայում սովորելու տարիներին)։
Ալեքսանդրա Բելցովան ու Ռոման Սուտան ամուսնացել են 1922 թվականին Ռիգայում և ամուսնությունից հետո միասին այցելել են Փարիզ, Բեռլին և Դրեզդեն։ 1923 թվականին Ռիգայում ծնվել է նրանց դուստրը՝ Տատյանան։
Ալեքսանդրա Բելցովան 1920-1924 թվականներին եղել է «Ռիգայի նկարիչների խմբի» անդամ։ 1920 թվականից մասնակցել է տարբեր ցուցահանդեսների, այդ թվում նաև «Կանաչ ագռավ» միության խմբակային ցուցահանդեսներին (1927-1931)։ Նրա անհատական ցուցահանդեսները կազմակերպվել են Ռիգայում (1928, Ռոման Սուտայի հետ միասին, 1962, 1972), Տուկումսում (1963), Լենինգրադում (1972, 1973), Լիեպայում (1974), Յուրմալայում (1977)։
Նկարիչների միության անդամ է 1945 թվականից։ Նկարել է յուղաներկով, պաստելով, ջրաներկով՝ ստեղծելով մեծ մասամբ դիմանկարներ ու նատյուրմորտներ։ Ամուսնու՝ Ռոման Սուտայի հետ միասին մասնակցել է ճենապակու նկարազարդման «Բալտարս» արվեստանոցի աշխատանքներին (1924-1929) ։
Առավել հայտնի են Ալեքսանդրա Բելցովայի «Սև և սպիտակ» (1925, Լատվիայի գեղարվեստի ազգային թանգարան), «Աուստրա Օզալինա-Կրաուզեի դիմանկարը» (1927), «Թենիսիստուհին» (1928) նկարները։
Ալեքսանդրա Բելցովան մահացել է 1981 թվականի փետրվարի 1-ին Ռիգայում։ Թաղված է Անտառային գերեզմանատանը։
Բելցովայի հիշատակին նվիրված ցուցահանդեսներ են անցկացվել Ռիգայում (1984), Լիեպայում ու Մադոնայում (1985), Վալմիերայում (1986)։ 2008 թվականին Ռիգայում բացվել է Ալեքսանդրա Բելցովայի ու Ռոման Սուտայի արվեստին նվիրված թանգարան։
Արտաքին հղումներ
Կատեգորիա:Լատիշ նկարչուհիներ Կատեգորիա:20-րդ դարի նկարչուհիներ Կատեգորիա:Խորհրդային նկարչուհիներ Կատեգորիա:Ռուս նկարչուհիներ Կատեգորիա:20-րդ դարի ռուս նկարիչներ
Ջուլիանա Հարքավի
Ջուլիանա Ջեյ Հարքավի (Juliana Jay Harkavy, ), ամերիկացի դերասանուհի։ Նա առավել հայտնի է մարմնավորելով Ռեբեկային «Դելֆինի պատմությունը» և Ջեսիին «Սեր գրել նրա ձեռքերին» ֆիլմերում և Ալիշային «Քայլող մեռյալները» հեռուստասերիալում։ Նա նկարահանվել է «Վերջին հերթափոխը» սարսափ ֆիլմում և «Դելֆինի պատմությունը 2» ֆիլմում    ։ Նա մարմնավորում է Դայնա Դրեյքին/ Սև Դեղձանիկին The CW հեռուստաալիքի «Նետ» հեռուստասերիալում ։
Վաղ կյանք և կրթություն
Հարքավին ծնվել է 1985 թվականի հունվարի 1֊ին Նյու Յորքում։ Նրա ծնողներն են Բերթա Քարելան և Մայքլ Հարքավին, ով եղել է Warner Bros.֊ի, Warner Bros. Interactive Entertainment֊ի և Kids' WB֊ի փոխնախագահը։ Հարքավին իր պրոֆեսոնալ դերասանական կարիերան սկսել է 10 տարեկանում։
Նա ինը տարի հաճախել է «Երիտասարդ դերասանների տիեզերք»։ Նա հաճախել է Լոս Անջելեսի ֆրանսիական դպրոցը, որտեղ նա սահուն ֆրանսերեն խոսել է սովորել։ Նա իր ավագ դպրոցի դիպլոմը ստացել է Միլքեն համայնքի ավագ դպրոցում, Լոս Անջելեսում։ Դպրոցից հետո սովորել է Նյու Յորքի համալսարանում ։
Կարիերա
Հարքավիի առաջին դերասանական աշխատանքը եղել է 10 տարեկանում, երբ նա նկարահանվել է Fox Kids հեռուստաալիքի «Սարսափ ֆիլմեր» հեռուստասերիալի գովազդում։ Նրա առաջին դերը ֆիլմերում եղել է Ալֆոնսո Կուարոնի «Փոքրիկ արքայադուստրը» ֆիլմը։